
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 242 

11 Οκτωβρίου 2002 


ΝΟΜΟΣ ΥΠΆΡΙΘ. 3060 

Ρύθμιση θεμάτων αρμοδιότητος του 
Υπουργείου Δικαιοσύνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΕΛΕΓΚΤΙΚΟ ΣΥΝΕΔΡΙΟ 

Άρθρο 1 

Δειγματοληπτικός έλεγχος λογαριασμών νομικών 
προσώπων δημοσίου δικαίου 

1. Η Ολομέλεια του Ελεγκτικού Συνεδρίου εκδίδει κατ’ 
έτος πρόγραμμα ελέγχου λογαριασμώντων νομικών προ¬ 
σώπων δημοσίου δικαίου εκτός από τους οργανισμούς 
τοπικής αυτοδιοίκησης πρώτου βαθμού. Με το πρόγραμ¬ 
μα καθορίζονται: 

α) τα νομικά πρόσωπα δημοσίου δίκαιου που θα ελεγ¬ 
χθούν, 

β) η περίοδος της διαχείρισης ανά οικονομικά έτη που 
θα υποβληθεί στον έλεγχο, 

γ) το ποσοστό της δειγματοληψίας, το οποίο σε κάθε πε¬ 
ρίπτωση δεν μπορεί να αφορά λιγότερες από τριάντα 
πράξεις διαχείρισης και το 5% των πιστώσεων του προϋ¬ 
πολογισμού κάθε οικονομικού έτους που ελέγχεται, 

δ) το όριο ανοχής σφάλματος, η υπέρβαση του οποίου 
επιβάλλει τη διενέργεια καθολικού ελέγχου, το οποίο δεν 
μπορεί να είναι μεγαλύτερο από το 1,5% των πράξεων δια¬ 
χείρισης ή του ύψους των πιστώσεων που ελέγχθηκαν, 

ε) ο χώρος διενέργειας του ελέγχου, που μπορεί να εί¬ 
ναι και το κατάστημα του νομικού προσώπου που ελέγχε¬ 
ται ή άλλος χώρος όπου φυλάσσονται τα κρίσιμα στοιχεία 

στ) η ημερομηνία περατώσεως του ελέγχου. 

2. Το πρόγραμμα ελέγχου κοινοποιείται, μέσα σε εύλο¬ 
γο χρόνο από την έκδοσή του, στους αρμόδιους για την ε- 
ποπτείατων νομικών προσώπων Υπουργούς και στα νομι¬ 
κά πρόσωπα τα οποία θα υποβληθούν στον έλεγχο. 

3.0 έλεγχος διενεργείται από τις αρμόδιες καθ’ ύλην υ¬ 
πηρεσίες επιτρόπου του Ελεγκτικού Συνεδρίου ή από ο¬ 
μάδες ελέγχου οριζόμενες από τον Πρόεδρο για το σκο¬ 
πό αυτόν. Το νομικό πρόσωπο για το οποίο αποφασίστη- 
κε ο επιτόπιος έλεγχος ενημερώνεται από τον αρμόδιο 


επίτροπο ή τον Πρόεδρο για την ημερομηνία ενάρξεως 
του ελέγχου πέντε (5) εργάσιμες ημέρες πριν από την έ¬ 
ναρξη του ελέγχου. 

Κατά τον επιτόπιο έλεγχο μπορεί να παρίσταται και εκ¬ 
πρόσωπος του νομικού προσώπου. Για κάθε νομικό πρό¬ 
σωπο συντάσσεται μετά τον έλεγχο και ειδική έκθεση, 
στην οποία διατυπώνονται αιτιολογημένως και παρατη¬ 
ρήσεις σχετικές με τη βελτίωση της διαχείρισης του νομι¬ 
κού προσώπου και η οποία αποστέλλεται στους αρμόδι¬ 
ους φορείς. 

4. Η Ολομέλεια προγραμματίζει τους ανωτέρω ελέγ¬ 
χους έτσι ώστε τα νομικά πρόσωπα να υποβάλλονται σε έ¬ 
λεγχο τουλάχιστον κάθε τέσσερα (4) χρόνια. 

5. Σε επείγουσες ή έκτακτες περιπτώσεις το πρόγραμ¬ 
μα ελέγχου για μεμονωμένα νομικά πρόσωπα δύναται να 
εκδώσει και ο Πρόεδρος του Ελεγκτικού Συνεδρίου οπό¬ 
τε ισχύουν τα ανωτέρω αναλόγως εφαρμοζόμενα. 

6. Κατά τα λοιπά εφαρμόζονται οι διατάξεις των προε¬ 
δρικών διαταγμάτων 774/1960 (ΦΕΚ 189 Α') και 1225/ 
1981 (ΦΕΚ 304 Α'), όπως ισχύουν κάθε φορά. 

Άρθρο 2 

Έλεγχος νομιμότητας συμβάσεων προμηθειών, 
παροχής υπηρεσιών και δημόσιων έργων 

Η παρ. 1 του άρθρου 8 του Ν. 2741/1999, με το οποίο α- 
ντικαταστάθηκεενμέρειηπαρ. 7του άρθρου 19του Π.Δ. 
774/1980 «περί κωδικοποιήσεως εις ενιαίον κείμενον των 
περί Ελεγκτικού Συνεδρίου ισχυουσών διατάξεων κ.λπ.» 
(ΦΕΚ 189 Α'), η οποία προστέθηκε με το άρθρο 15του Ν. 
2145/1993, τροποποιείται ως εξής: 

«Γιατις προμήθειες αγαθώντου άρθρου 1 του Ν. 2286/ 
1995 (ΦΕΚ 19 Α'), η προϋπολογιζόμενη δαπάνη των οποί¬ 
ων υπερβαίνει το ποσό των πεντακοσίων εκατομμυρίων 
(500.000.000) δραχμών ή ενός εκατομμυρίου πεντακο¬ 
σίων χιλιάδων (1.500.000) ευρώ, καθώς και για την εκτέ¬ 
λεση έργων από το Δημόσιο, τα Ν.Π.Δ.Δ. και τις δημόσιες 
επιχειρήσεις ή οργανισμούς, η προϋπολογιζόμενη δαπά¬ 
νη των οποίων υπερβαίνει το ποσό του ενός δισεκατομ¬ 
μυρίου (1.000.000.000) δραχμών ή δύο εκατομμυρίων εν- 
νιακοσίων χιλιάδων (2.900.000) ευρώ, διενεργείται υπο¬ 
χρεωτικά έλεγχος νομιμότητας της οικείας συμβάσεως, 
πριναπότη σύναψή της, από Κλιμάκιατου Ελεγκτικού Συ¬ 
νεδρίου. Το προηγούμενο εδάφιο ισχύει και στις συμβά¬ 
σεις παροχής υπηρεσιών, όταν το προϋπολογιζόμενο οι- 

κονομικό αντικείμενό τους υπερβαίνει το ποσό των πε- 
ντακοσίων εκατομμυρίων (500.000.000) δραχμών ή ενός 
εκατομμυρίου πεντακοσίων χιλιάδων (1.500.000) ευρώ. 
Εάν δεν διενεργηθεί ο έλεγχος, η σύμβαση που συνάπτε- 
ται είναι άκυρη. Για το σκοπό του ελέγχου υποβάλλεται 
στο Κλιμάκιο από τον αρμόδιο Υπουργό ή φορέα ο φάκε¬ 
λος με άλατα σχετικά έγγραφα και στοιχεία, ιδίως δε αυ¬ 
τά των οποίων η έλλειψη επιφέρει κατά την κείμενη νομο¬ 
θεσία τον αποκλεισμό της συμμετέχουσας στο διαγωνι¬ 
σμό επιχείρησης. Τα έγγραφα και τα στοιχεία, η έλλειψη 
των οποίων επιφέρει τον αποκλεισμό της επιχείρησης α¬ 
πό το διαγωνισμό, μπορούν να συμπληρωθούν (υποβλη¬ 
θούν) και μετά την υποβολή των λοιπών δικαιολογητικών 
συμμετοχής στο διαγωνισμό, αλλά πριν την αποσφράγι¬ 
ση των οικονομικών προσφορών. 

Ο αρμόδιος Υπουργός ή φορέας μπορεί να ζητεί τη διε¬ 
νέργεια ελέγχου νομιμότητας και για επί μέρους φάσεις 
της σχετικής διαδικασίας που προηγούνται της σύναψης 
της οικείας συμβάσεως. Ο έλεγχος του Ελεγκτικού Συνε¬ 
δρίου ολοκληρώνεται μέσα σε τριάντα (30) ημέρες από τη 
διαβίβαση σε αυτό του σχετικού φακέλου. 

Τα Κλιμάκια συγκροτούνται από έναν Σύμβουλο και δύο 
Παρέδρους. Τον Πάρεδρο μπορεί να αναπληρώνει ειση¬ 
γητής μετριετή τουλάχιστον υπηρεσία, στην οποία συνυ¬ 
πολογίζεται και η υπηρεσία του, ως δόκιμου εισηγητή. Αι¬ 
τήσεις ανακλήσεως των Π ράξεων των Κλιμακίων σε περί¬ 
πτωση πλάνης περί τα πράγματα ή το νόμο υποβάλλονται 
στη γραμματεία του αρμόδιου τμήματος από αυτόν που 
έχει σπουδαίο έννομο συμφέρον προς τούτο ή από τον 
Γενικό Επίτροπο της Επικράτειας χάριν του δημοσίου 
συμφέροντος, μέσα σε δεκαπέντε (15) ημέρες από την 
κοινοποίηση της Πράξεως του Κλιμακίου στον οικείο φο¬ 
ρέα και στον Γενικό Επίτροπο. Η αίτηση ανακλήσεως κοι¬ 
νοποιείται χωρίς υπαίτια καθυστέρηση, με επιμέλεια του 
αιτούντος, σε καθένανπου έχει έννομο συμφέρον. Ο Πρό¬ 
εδρος του Τμήματος μπορεί να διατάξει τη γνωστοποίη¬ 
ση με οποιονδήποτε τρόπο της αιτήσεως ανακλήσεως και 
σε άλλους που έχουν κατά την κρίση του έννομο συμφέ¬ 
ρον. Στις περιπτώσεις ασκήσεως αιτήσεως ανακλήσεως 
έχουν δικαίωμα να υποβάλουν σημειώματα και αυτοί που 
έχουν έννομο συμφέρον μέσα σε τρεις (3) εργάσιμες η¬ 
μέρες από την κατάθεση των αιτήσεων στη Γραμματεία 
του αρμόδιου Τμήματος. Η προθεσμία για την υποβολή 
σημειωμάτων μπορείναπαραταθείγιατρεις (3) ακόμη ερ¬ 
γάσιμες ημέρες. Τις αιτήσεις ανακλήσεως εξετάζει Τμή¬ 
μα του Ελεγκτικού Συνεδρίου, το οποίο και αποφαίνεται 
επ’ αυτών μέσα σε τριάντα (30) εργάσιμες ημέρες από την 
κατάθεσή τους. Άλλη αίτηση ανακλήσεως δεν επιτρέπε¬ 
ται. Το ίδιο Τμήμα εκδικάζει και την άρση της αμφισβήτη¬ 
σης για την έννοια των διατάξεων τυπικού νόμου, αν εκ- 
δόθηκαν γι’ αυτές αντίθετες Πράξεις ή Πρακτικά Κλιμα¬ 
κίων ή συνθέσεων αυτών ή υπάρχει αμφιβολία για την 
αληθινή έννοια αυτών. Η αμφισβήτηση φέρεται ενώπιον 
του Τμήματος με πρωτοβουλία αυτού που έχει έννομο 
συμφέρον ή αυτεπαγγέλτως από τον προεδρεύοντα του 
οικείου Κλιμακίου ή από τον Πρόεδρο ή τον Γενικό Επί¬ 
τροπο της Επικράτειας στο Ελεγκτικό Συνέδριο. Σε περί¬ 
πτωση αμφιβολίας η οικεία σύνθεση του Κλιμακίου παρα¬ 
πέμπει αμέσως το ζήτημα στο Τμήμα με πρακτικό της. Το 
Τ μήμα οφείλει να εκδώσει πράξη άρσεως της αμφισβήτη¬ 
σης ή της αμφιβολίας μέσα σε τριάντα (30) εργάσιμες η¬ 
μέρες από την κατάθεση αυτής στη Γ ραμματεία του. 


Άρθρο 3 

Έλεγχος συμβάσεων για την εκτέλεση 
συμπληρωματικών εργασιών 

Οι συμβάσεις για την εκτέλεση συμπληρωματικών ερ¬ 
γασιών σε έργα εκτελούμενα από το Δημόσιο, τα Ν. Π .Δ.Δ. 
και τις δημόσιες επιχειρήσεις, που έχουν συναφθεί μέχρι 
την έναρξη ισχύος της διάταξης αυτής, υποβάλλονται, 
κατ’ εξαίρεση των προβλεπομένων στην παρ. 7 του άρ¬ 
θρου 19 του Π.Δ. 774/1980, όπως ισχύει, για έλεγχο νομι¬ 
μότητας στο Ελεγκτικό Συνέδριο (Ε.Σ.). Στις περιπτώσεις 
αυτές η συναφθείσα σύμβαση υποβάλλεται στο Ελεγκτι¬ 
κό Συνέδριο (Ε.Σ.) μέσα σε είκοσι (20) ημέρες από την έ¬ 
ναρξη ισχύος της διάταξης αυτής. Εάν η σύμβαση και ο 
σχετικός φάκελος δεν υποβληθούν για έλεγχο μέσα στην 
ανωτέρω προθεσμία ή εάν ο έλεγχος του Ελεγκτικού Συ¬ 
νεδρίου (Ε.Σ.) αποβεί αρνητικός, η σύμβαση θεωρείται ως 
μηδέποτε συναφθείσα. 

Άρθρο 4 

Υπηρεσίες Επιτρόπων - Κλάδος Πληροφορικής 

1. Το στοιχείο β'της παρ. 2 του άρθρου 38 του Ν. 2721/ 
1999 αντικαθίσταται ως εξής: 

«β. Οι θέσεις των Επιτρόπων πληρούνται με απόφαση 
του Υπουργού Δικαιοσύνης, μετά από σύμφωνη γνώμη 
του οικείου Υπηρεσιακού Συμβουλίου, με μετάταξη, κα¬ 
τόπιν αιτήσεως από τους υπηρετούντες στο Ελεγκτικό 
Συνέδριο προϊσταμένους Τμήματος, που ανήκουν στην 
κατηγορία ΠΕ4 (Πτυχιούχοι Ανωτάτων Σχολών) και έχουν 
άνω των δεκαπέντε (15) ετών υπηρεσία σε αυτό.» 

2. Γ ια τη στελέχωση των Υπηρεσιών Επιτρόπων του Ε¬ 
λεγκτικού Συνεδρίου, ογδόντα εννέα (89) από τις κενές 
οργανικές θέσεις του προσωπικού του, κατηγορίας πανε¬ 
πιστημιακής εκπαίδευσης, μετατρέπονται σε θέσεις του 
κλάδου οικονομολόγων-λογιστών. Στις θέσεις αυτές διο¬ 
ρίζονται, ύστερα από διαγωνισμό, πτυχιούχοι οικονομι¬ 
κού τμήματος ανώτατων εκπαιδευτικών ιδρυμάτων με τίτ¬ 
λο σπουδών στη λογιστική ή με πενταετή τουλάχιστον ε¬ 
μπειρία σε λογιστικές εργασίες. 

3. Οι οργανικές θέσεις των Γενικών Συντονιστών Επι¬ 
τρόπων του Ελεγκτικού Συνεδρίου που συνεστήθησαν με 
τη διάταξη της παρ. 1 του άρθρου 38 του Ν. 2721/1999 αυ¬ 
ξάνονται κατά μία (1) και ο συνολικός αριθμός τους ορί¬ 
ζεται σε τρεις (3). Η προστιθέμενη νέα οργανική θέση ο¬ 
νομάζεται «Γενικού Συντονιστή Διοικητικής Υποστήρι¬ 
ξης». 

4. Οι οργανικές θέσεις του Κλάδου ΠΕ Πληροφορικής 
του Ελεγκτικού Συνεδρίου αυξάνονται κατά πέντε (5) με 
μετατροπή αντίστοιχων θέσεων του Κλάδου ΠΕ Δικαστι¬ 
κών Υπαλλήλων του Ελεγκτικού Συνεδρίου και ο συνολι¬ 
κός αριθμός αυτών ορίζεται σε επτά (7). 

Άρθρο 5 

Πάρεδροι 

Στην παρ. 2 του άρθρου 71 του Κώδικα Οργανισμού Δι¬ 
καστηρίων και Κατάστασης Δικαστικών Λειτουργών (Ν. 
1756/1988), όπως ισχύει, προστίθεται δεύτερο εδάφιο ως 
εξής: 

«Γ ια μία τριετία απάτην έναρξη ισχύος του παρόντος, σε 
Πάρεδρο του Ελεγκτικού Συνεδρίου προάγεται κατ’ εκλο¬ 
γή εισηγητής με πέντε (5) έτη υπηρεσίας, στην οποία συ¬ 
νυπολογίζεται και η υπηρεσία του ως δόκιμου εισηγητή.» 

ΚΕΦΑΛΑΙΟ Β' 

ΔΙΑΦΟΡΑ ΘΕΜΑΤΑ 

Άρθρο 6 

Συμβούλιο Επικράτειας 

1. Ο αριθμός των Παρέδρων του Συμβουλίου της Επι¬ 
κράτειας αυξάνεται κατά δύο (2) και ο συνολικός αριθμός 
τους ορίζεται σε πενήντα (50). 

2. Οι διατάξεις του άρθρου 10 του Ν. 1330/1983 (ΦΕΚ26 
Α') εφαρμόζονται αναλόγως για τον Πρόεδρο και τον Γε¬ 
νικό Γραμματέα της Ένωσης Δικαστικών Λειτουργών του 
Συμβουλίου της Επικράτειας. 

Άρθρο 7 

Σύσταση νέων οργανικών θέσεων σε Υπηρεσίες 
αρμοδιότητος του Υπουργείου Δικαιοσύνης 

1. Στην Κεντρική Υπηρεσία του Υπουργείου Δικαιοσύ¬ 
νης συνιστώνται: 

α) δέκα (10) θέσεις Ειδικού Επιστημονικού Προσωπικού 
με διετή θητεία, που μπορεί να ανανεώνεται για μία ακό¬ 
μη διετία, 

β) δεκαεννέα (19) θέσεις ΠΕ κατηγορίας έκτων οποίων 
δέκα (10) κλάδου ΠΕ Διοικητικού-Οικονομικού, έξι (6) 
κλάδου ΠΕ Μεταφραστών και τρεις (3) κλάδου Π Ε Πλη¬ 
ροφορικής, 

γ) έξι (6) θέσεις ΤΕ κατηγορίας εκ των οποίων τρεις (3) 
κλάδου ΤΕ Πληροφορικής και τρεις (3) κλάδου ΤΕ Διοικη- 
τικού-Λογιστικού και 

δ) μια (1) θέση ΔΕ κατηγορίας, κλάδου ΔΕ Τεχνικών, Ει¬ 
δικότητας Οδηγών. 

2. Στις Ιατροδικαστικές Υπηρεσίες της χώρας συνιστώ- 
νται: 

α) δώδεκα (12) θέσεις Π Ε κατηγορίας έκτων οποίων πέ¬ 
ντε (5) θέσεις κλάδου ΠΕ Διοικητικού-Οικονομικού, τρεις 
(3) κλάδου ΠΕΧημικού-Βιοχημικού-Τοξικολόγων και τέσ¬ 
σερις (4) κλάδου ΠΕ Ιατρών Ειδικότητας Παθολογοανα¬ 
τόμου, 

β) δεκατέσσερις (14) θέσεις ΤΕ Κατηγορίας εκ των ο¬ 
ποίων έξι (6) κλάδου ΤΕ Διοικητικού-Λογιστικού, οκτώ (8) 
κλάδου ΤΕ Υγείας - Πρόνοιας Ειδικότητας Τεχνολόγων 
Εργαστηρίων, 

γ) έξι (6) θέσεις κλάδου ΔΕ Δακτυλογράφων-Χειριστών 
Η/Υ και 

δ) δεκατρείς (13) οργανικές θέσεις ΥΕ κατηγορίας κλά¬ 
δου Νεκροτομών. 

3. Στα Καταστήματα Κράτησης της χώρας συνιστώνται: 

α) είκοσι (20) θέσεις του κλάδου ΠΕ Σωφρονιστικού Ε¬ 
νηλίκων, 

β) εξήντα (60) θέσεις ΤΕ Κατηγορίας εκ των οποίων 
τριάντα (30) κλάδου ΤΕ Πληροφορικής, δέκα (10) κλάδου 
ΤΕ Διοικητικού-Λογιστικού και είκοσι (20) κλάδου ΤΕ Υ¬ 
γείας - Πρόνοιας Ειδικότητας Νοσηλευτικής. 

4. Στις Δικαστικές Υπηρεσίες της χώρας συνιστώνται 
σαράντα (40) θέσεις κλάδου ΠΕ Πληροφορικής και εξή¬ 
ντα (60) θέσεις κλάδου ΤΕ Πληροφορικής. 

5. Στα έμμισθα Υποθηκοφυλακεία του Κράτους και τα 
Κτηματολογικά Γ ραφεία Ρόδου και Κω-Λέρου συνιστώνται: 

α) εξήντα επτά (67) θέσεις ΠΕ κατηγορίας έκτων οποί¬ 
ων εξήντα (60) θέσεις κλάδου ΠΕ Διοικητικού-Οικονομι- 
κού και επτά (7) θέσεις κλάδου ΠΕ Πληροφορικής και 

β) οκτώ (8) θέσεις ΤΕ κατηγορίας κλάδου Πληροφορικής. 


6. Στην Εταιρεία Προστασίας Ανηλίκων Κοζάνης συνι- 
στώνται οι εξής θέσεις μόνιμου προσωπικού: 

α) μία (1) θέση ΠΕ Ψυχολόγων, 

β) μία (1) θέση ΠΕΔιδακτικού-Προσωτηκού Πρωτοβάθ¬ 
μιας Εκπαίδευσης, 

γ) μία (1) θέση ΠΕ Διοικητικού-Οικονομικού, 
δ) μία (1) θέση ΤΕ Υγείας - Πρόνοιας (ειδικότητα κοινω¬ 
νικής εργασίας), 

ε) τρεις (3) θέσεις ΔΕ Επιμελητών Πρόνοιας, 

στ) μία (1) θέση ΔΕ Μαγείρων και 

ζ) μία (1) θέση ΥΕ Προσωπικού Καθαριότητας. 

7. Στην Εταιρεία Προστασίας Ανηλίκων Βόλου συνιστώ- 
νται οι εξής θέσεις μόνιμου προσωπικού: 

α) μία (1) θέση ΠΕ Ψυχολόγων, 
β) μία (1) θέση ΔΕΔιοικητικού-Λογισπκού, 
γ) μία (1) θέση ΤΕ Υγείας - Πρόνοιας (ειδικότητα κοινω¬ 
νικής εργασίας), 

δ) τέσσερις (4) θέσεις ΔΕ Επιμελητών Πρόνοιας, 
ε) μία (1) θέση ΔΕ Μαγείρων, 
στ) μία (1) θέση ΥΕ Προσωπικού Καθαριότητας και 
ζ) μία (1) θέση ΔΕ Φύλαξης. 

Άρθρο 8 

Υποθηκοφυλακεία 

1. Στα άρθρα 7 και 14 του Ν. 325/ 1976 η υπάρχουσα διά¬ 
ταξη αριθμείται ως παράγραφος 1 και προστίθεται παρά¬ 
γραφος 2, που έχει ως εξής: 

«2. Η Αγροτική Τράπεζα της Ελλάδος, με εξαίρεση τα 
δάνεια εκείνα προς τους αγρότες, τους κτηνοτρόφους, 
τους αλιείς, τις συνεταιριστικές οργανώσεις τους και τις 
επιχειρήσεις των οργανώσεων αυτών, για τα οποία ισχύ¬ 
ουν σύμφωνα με τις κείμενες διατάξεις ευνοϊκές ρυθμί¬ 
σεις, καταβάλλει για την εγγραφή υποθήκης, προσημείω¬ 
σης υποθήκης ή κατάσχεσης σε ακίνητα των οφειλετών 
της, προς εξασφάλιση και ικανοποίηση των απαιτήσεων 
της από τη χορήγηση δανείων, τα δικαιώματα που προ- 
βλέπονται στα άρθρα 3 και 12 του Ν. 325/1976 και στην 
παράγραφο 18 του άρθρου 5 του Ν. 2408/1996.» 

2. Η διάταξη της προηγούμενης παραγράφου τίθεται σε 
ισχύ με την παρέλευση ενενήντα (90) ημερών από τη δη¬ 
μοσίευση του νόμου αυτού στην Εφημερίδα της Κυβερ- 
νήσεως. 

Άρθρο 9 

Μεταθέσεις συμβολαιογράφων 

Η παρ. 2 του άρθρου 28 του Ν. 2830/2000 «Κώδικας 
Συμβολαιογράφων» αντικαθίσταται ως εξής: 

«2. Γιατις αιτήσεις μεταθέσεων αποφασίζει το πενταμε¬ 
λές υπηρεσιακό συμβούλιο του Εφετείου στην περιφέ¬ 
ρεια του οποίου βρίσκεται η θέση για πλήρωση, μέσα στο 
μήνα Μάρτιο, μετά από ερώτημα του Υπουργού Δικαιο¬ 
σύνης που υποβάλλεται μέχρι το τέλος Φεβρουάριου κά¬ 
θε έτους. Στο πιο πάνω συμβούλιο το οποίο είναι αυτό που 
προβλέπεται για τους υπαλλήλους των πολιτικών και ποι¬ 
νικών δικαστηρίων και Εισαγγελιών στο άρθρο 23 του Κώ¬ 
δικα Δικαστικών Υπαλλήλων, όπως αντικαταστάθηκε με 
την παρ. 5 του άρθρου 9 του Ν. 2993/2002, συμμετέχουν 
αντί των υπαλλήλων των πολιτικών και ποινικών δικαστη¬ 
ρίων και Εισαγγελιών δύο συμβολαιογράφοι, που ορίζο¬ 
νται μετους αναπληρωτές τους, σύμφωνα με το άρθρο 60 
παρ. 3 του «Κώδικα Συμβολαιογράφων». Για τη λήψη α¬ 
πόφασης μετάθεσης λαμβάνονται υπόψη κατά σειρά: 

α) η αρχαιότητα, 

β) σοβαροί λόγοι υγείας, 

γ) η οικογενειακή κατάσταση του αιτούντος και 

δ) τίτλοι σπουδών. 

Η μετάθεση είναι υποχρεωτική για τον αϊτούντα και ε- 
κτελείται με απόφαση του Υπουργού Δικαιοσύνης.» 

Άρθρο 10 

Νομοπαρασκευαστικές επιτροπές 

Το στοιχείο β'τηςπαρ. 6 του άρθρου 5 του Ν. 2408/1996 
αντικαθίσταται ως εξής: 

«β) Στο Υπουργείο Δικαιοσύνης μπορεί να συνιστώνται 
ειδικές νομοπαρασκευαστικές επιτροπές. Τα μέλη των ε¬ 
πιτροπών αυτών ορίζονται με απόφαση του Υπουργού Δι¬ 
καιοσύνης από δικαστικούς λειτουργούς και καθηγητές 
πανεπιστημίου, εν ενεργεία ή μη, δικηγόρους εν ενερ- 
γεία, υπηρεσιακούς παράγοντες του Υπουργείου Δικαιο¬ 
σύνης ή άλλων υπηρεσιών, καθώς και από πρόσωπα τα ο¬ 
ποία διαθέτουν τις κατά περίπτωση απαιτούμενες ειδικές 
γνώσεις ή εμπειρία. Στην περίπτωση που οι σχεδιαζόμε¬ 
νες νομοθετικές ρυθμίσεις αφορούν τους δικηγόρους, 
στη νομοπαρασκευαστική επιτροπή συμμετέχει και δικη¬ 
γόρος προτεινόμενος από το Διοικητικό Συμβούλιο του 
Δικηγορικού Συλλόγου Αθηνών. Καθήκοντα γραμματέων 
σε καθεμία από τις επιτροπές αυτές ανατίθενται με την ί¬ 
δια απόφαση σε μέλη του διδακτικού επιστημονικού προ¬ 
σωπικού ανώτατων εκπαιδευτικών ιδρυμάτων, δικηγό¬ 
ρους ή υπαλλήλους του Υπουργείου Δικαιοσύνης. Οι επι¬ 
τροπές περατώνουν το έργο τους μέσα στην προθεσμία 
που ορίζει η απόφαση για τη συγκρότηση τους. Η προθε¬ 
σμία αυτή μπορεί να παρατείνεται. Στους προέδρους, τα 
μέλη και τους γραμματείς των επιτροπών καταβάλεται α¬ 
ποζημίωση που καθορίζεται με κοινή απόφαση των Υ¬ 
πουργών Δικαιοσύνης και Οικονομίας και Οικονομικών, 
σύμφωνα με τις κείμενες για τις αποζημιώσεις των μελών 
συλλογικών οργάνων διατάξεις. 

Ο Υπουργός Δικαιοσύνης αναπληρούμενος από τον Γ ε¬ 
νικό Γραμματέα του Υπουργείου Δικαιοσύνης, μπορεί να 
προεδρεύει στις νομοπαρασκευαστικές επιτροπές που 
λειτουργούν στο Υπουργείο Δικαιοσύνης.» 

Άρθρο 11 

Άδειες σε μητέρες δικαστικές υπαλλήλους 


ται μετά τον τοκετό, ώστε να εξασφαλιστεί συνολικός 
χρόνος πέντε (5) μηνών. 

5. Στις υπαλλήλους που υιοθετούν τέκνο χορηγείται ά¬ 
δεια τρ ιών (3) μηνών με πλή ρεις αποδοχές μέσα στο π ρώ- 
το εξάμηνο μετά την περάτωση της διαδικασίας της υιο¬ 
θεσίας και εφόσον το υιοθετούμενο τέκνο είναι ηλικίας έ¬ 
ως έξι (6) ετών.» 

2. Η παράγραφος 2 του άρθρου 53 του Κώδικα Δικαστι¬ 
κών Υπαλλήλων (Ν. 2812/2000) αντικαθίσταται ως εξής: 

«2. Στις μητέρες υπαλλήλους ο χρόνος εργασίας μειώ¬ 
νεται κατά δύο (2) ώρες ημερησίως, εφόσον έχουν τέκνα 
ηλικίας έως δύο (2) ετών, και κατά μία (1) ώρα εφόσον έ¬ 
χουν τέκνα ηλικίας από δύο (2) έως τεσσάρων (4) ετών. Η 
μητέρα δικαστική υπάλληλος δικαιούται εννέα (9) μήνες 
άδεια με αποδοχές για ανατροφή παιδιού, εφόσον δεν κά¬ 
νει χρήση του κατά το προηγούμενο εδάφιο μειωμένου ω¬ 
ραρίου. Η μητέρα δικαστική υπάλληλος δεν έχει δικαίωμα 
να κάνει χρήση των διευκολύνσεων των δύο προηγούμε¬ 
νων εδαφίων κατά το διάστημα που ο άλλος γονέας έχει 
λάβει τη γονική άδεια της παραγράφου 1 του άρθρου 41.» 

Άρθρο 12 

Επανάληψη της διαδικασίας 

Στον Κώδικα Ποινικής Δικονομίας προστίθεται μετά το 
άρθρο 525 νέο άρθρο με αριθμό 525Α, που έχει ως εξής: 

«Επανάληψη της διαδικασίας κατά το μέρος που κρίθη- 
κε ότι το Δημόσιο δεν υπέχει υποχρέωση σε αποζημίωση 
ή επιδικάσθηκε ανεπαρκής αποζημίωση στις περιπτώσεις 
του άρθρου 533 μπορεί να ζητήσει εκείνος που ζημιώθη¬ 
κε, εφόσον έχει διαπιστωθεί με απόφαση του Ευρωπαϊ¬ 
κού Δικαστηρίου Ανθρωπίνων Δικαιωμάτων παραβίαση, 
εκ μέρους του Ελληνικού Κράτους, της Ευρωπαϊκής Σύμ¬ 
βασης των Δικαιωμάτων του Ανθρώπου κατά τη διαμόρ¬ 
φωση της οικείας κρίσης.» 

Άρθρο 13 

Η ισχύς του νόμου αυτού αρχίζει από τη δημοσίευση 
του στην Εφημερίδα της Κυβερνήσεως, εκτός εάν ορίζε¬ 
ται διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 10 Οκτωβρίου 2002 


1. Οι παράγραφοι 1, 2 και 5 του άρθρου 40 του Κώδικα 
Δικαστικών Υπαλλήλων (Ν. 2812/2000, ΦΕΚ67Α') αντικα¬ 
θίστανται ως εξής: 

«1. Στις υπαλλήλους χορηγείται άδεια μητρότητας με 
πλήρεις αποδοχές δύο (2) μήνες πριν και τρεις (3) μήνες 
μετά τον τοκετό. Η άδεια λόγω κυοφορίας χορηγείται ύ¬ 
στερα από βεβαίωση του θεράποντος ιατρού για τον πι¬ 
θανολογούμενο χρόνο τοκετού. 

2. Όταν ο τοκετός πραγματοποιείται σε χρόνο μεταγε¬ 
νέστερο από αυτόν που είχε πιθανολογηθεί αρχικά, η ά¬ 
δεια που έχει χορηγηθεί παρατείνεται μέχρι την πραγμα¬ 
τική ημερομηνία του τοκετού, χωρίς αυτή η παράταση να 
συνεπάγεται αντίστοιχη μείωση του χρόνου της άδειας 
που χορηγείται μετά τον τοκετό. Όταν ο τοκετός πραγ¬ 
ματοποιηθεί σε χρόνο προγενέστερο από αυτόν που είχε 
αρχικά πιθανολογηθεί, το υπόλοιπο της άδειας χορηγεί¬ 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 


ΑΝΑΠΤΥΞΗΣ 

Α. ΤΣΟΧΑΤΖΟΠΟΥΛΟΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


Β.ΠΑΠΑΝΔΡΕΟΥ 


ΥΓΕΙΑΣ ΚΑΙ ΠΡΟΝΟΙΑΣ 

Κ. ΣΤΕΦΑΝΗΣ 


ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 10 Οκτωβρίου 2002 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




